Hjálpum Helgu Sigríði og fjölskyldu hennar.
Kæru lesendur, vinir og vandamenn. 

Helga Sigríður Sigurðardóttir er 12 ára orkumikill og jákvæður sólargeisi.  Þessi stúlka, sem fór í skólann eldhress sl. miðvikudag, missti meðvitund í búningsklefanum í sundtíma og er nú á gjörgæsludeild Landspítalans í hjarta og lungnavél þar sem hún berst nú fyrir lífi sínu.  Hjartað hennar hefur orðið fyrir miklum skaða og mun hún þurfa nýtt hjarta eins fljótt og auðið er.

Á morgun (28. nóvember) stendur til að senda Helgu Sigríði til Gautaborgar þar sem hún mun líklega verða tengd við gervihjarta meðan beðið er eftir að hún fái nýtt.
Helga er afar góð stúlka sem hefur mikla útgeislun.  Hún er jákvæð, skemmtileg og í kringum hana er ávalt fjör og gleði.  Hún er mikil íþróttastelpa og hefur stundað fimleika árum saman.
Eins og gefur að skilja þá verður fjölskylda hennar lengi frá vinnu með tilheyrandi tekjumissi. Þess vegna viljum við sýna hug okkar í verki og koma af stað söfnun.  Það síðasta sem fjölskyldan þarf er að hafa áhyggjur af fjármálum. Það skiptir engu máli hve lítið þið gefið , margt smátt gerir eitt stórt.  

Sýnum þessari góðu fjölskyldu að hún búi á Íslandi þar sem ríkir samkennd og samhugur, þar sem hjálpast er að á erfiðum tímum.
Reikningur Maríu Egilsdóttur, móður Helgu er 
0565-26-110378,  Kennitala 180470-3449.
